Document ID: 32006R2034

32006R2034
L 414/68
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2034/2006 НА КОМИСИЯТА
от 21 декември 2006 година
за определяне на референтните цени за някои рибни продукти за риболовната 2007 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 104/2000 на Съвета от 17 декември 1999 г. относно общата организация на пазарите за рибни продукти и продукти от аквакултури (1), и по-специално член 29, параграфи 1 и 5 от него,
като има предвид, че:
(1)
Регламент (EО) № 104/2000 предвижда, че референтни цени, валидни за Общността, могат да се определят всяка година, по продуктова категория, за продукти, които не са предмет на тарифно суспендиране съгласно член 28, параграф 1. Същата възможност е предвидена за продукти, които по силата на това, че са предмет или на обвързващо тарифно намаление съгласно СТО, или на други преференциални договорености, следва да спазват референтна цена.
(2)
За продуктите, изброени в приложение I, букви A и Б към Регламент (EО) № 104/2000, референтната цена е същата както цената на оттегляне, определена в съответствие с член 20, параграф 1 от посочения регламент.
(3)
Продажните цени и цените на оттегляне за съответните продукти са определени за риболовната 2006 г. в Регламент (EО) № 2032/2006 на Комисията (2).
(4)
Референтната цена за продукти, различни от изброените в приложения I и II към Регламент (EО) № 104/2000, е установена на базата на среднопретеглените митнически стойности, отчетени от пазарите или пристанищата на внос през трите години, непосредствено предшестващи датата, на която е определена цена.
(5)
Не е необходимо да се определят референтни цени за всички видове, обхванати от критериите, определени в Регламент (EО) № 104/2000, и по-специално за тези, които са внесени от трети държави в незначителни количества.
(6)
Мерките, предвидени в настоящия регламент, са в съответствие със становището на Управителния комитет по рибните продукти,
ПРИЕ НАСТОЯЩИЯ РЕГЛАМЕНТ:
Член 1
Референтните цени за риболовната 2007 г. на рибни продукти, както са посочени в член 29 от Регламент (EО) № 104/2000, са дадени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2006 година.

Labels: 2
6